চাঁপাইনবাবগঞ্জ প্রতিনিধি : আগামীকাল বুধবার চাঁপাইনবাবগঞ্জ সদর উপজেলার ১৪টি ইউনিয়নের মধ্যে ১৩টি ইউনিয়ন পরিষদের নির্বাচন অনুষ্ঠিত হবে। আগামীকাল সকাল ৮টা থেকে বিকেল ৪টা পর্যন্ত বালিয়াডাঙ্গা, গোবরাতলা, রাণীহাটি, মহারাজপুর, বারঘরিয়া, ঝিলিম, চরঅনুপনগর, দেবীনগর, ইসলামপুর, সুন্দরপুর, চরবাগডাঙ্গা, শাহজাহানপুর, নারায়নপুর ইউনিয়নে বিরতিহীনভাবে ভোটগ্রহণ  করা হবে। উল্লেখ্য, তফসিল ঘোষণার পর নদী ভাঙ্গনের কারণে সীমানা নির্ধারণ নিয়ে বিরোধ দেখা দেয়ায় আলাতুলী ইউনিয়নের নির্বাচন স্থগিত করা হয়।